У сакральным заходнім мастацтве сустракаем абразы Маці Божай Карміцелькі. Іх тэалагічны змест цалкам даецца інтэрпрэтаваць праз сённяшняе чытанне з Кнігі прарока Ісаі. Марыя з’яўляецца фігураю Касцёла – Новага Ерузалема. Маці-Касцёл корміць нас малаком ласкі праз удзяленне нам сакрамэнтаў. Яна носіць нас на руках, вучыць веры, вучыць хадзіць па сцежках спаўнення волі Божай аж да часу нашай смерці. Кожная нядзельная Нябесная літургія дае нам ежу, уцеху і радасць сэрца.